Potrivit IGSU, în accident ar fi implicate opt persoane, dintre care șase adolescenți. Un băiat de aproximativ 16 ani a murit, iar alți șapte tineri au fost transportați la spital.
„Echipajele de intervenție au găsit la locul solicitării 9 persoane dintre care 8 au fost implicate în accidentul rutier soldat, din păcate, cu decesul unui tânăr în vârstă de aproximativ 17 ani, găsit cu leziuni incompatibile cu viața. La nivelul judeţului Bistrita-Nasaud a fost activat Planul Roşu de Intervenţie”, a transmis ISU Bistriţa-Năsăud.
Celelalte persoane implicate în accidentul rutier au fost preluate de echipajele medicale, stabilizate şi duse la UPU SMURD Bistriţa.
Astfel, echipajul de terapie intensivă mobilă a preluat o victimă în vârstă de aproximativ 17 ani, în cod roşu, un echipaj aparţinând Serviciului de Ambulanţă Judeţean Bistriţa-Năsăud – o victimă de sex masculin, 17 ani, cod galben, iar un echipaj de prim ajutor SMURD – o victimă, sex feminin, în vârstă de 17 ani, cod galben.
De asemenea, autospeciala de transport victime multiple a preluat două victime de sex masculin, 17 ani, cod verde, o victimă de sex masculin, 19 ani, cod verde, respectiv o victimă de sex masculin, cod galben.
A noua persoană găsită la locul accidentului a fost persoana care a acordat primul ajutor victimelor, respectiv a solicitat intervenția echipajelor de specialitate.
La locul incidentului au fost direcţionate două echipaje SMURD (terapia intensivă mobilă şi un echipaj de prim ajutor), o autospecială de transport victime multiple, un echipaj de descarcerare şi un echipaj de la Serviciul de Ambulanţă Judeţean Bistriţa-Năsăud.
Intervenția este în dinamică.
FOTO: ISU Bistrița-Năsăud
Ați sesizat o eroare într-un articol din Libertatea? Ne puteți scrie pe adresa de email eroare@libertatea.ro